ভয়ঙ্কর সৌরঝড়! রাতে রক্তবর্ণ হয়ে উঠছে আকাশ! এ কি কোনও অশনি সংকেত?

ওয়েব ডেস্ক: অরোরা (Aurora) বা মেরুজ্যোতি সাধারণত পৃথিবীর উত্তর এবং দক্ষিণ মেরু অঞ্চলেই দেখা যায়। সেই কারণে এটিকে পৃথিবীর বিরল দৃশ্যের (Rare Incident On Earth) মধ্যেই ধরা হয়। তবে এবার অরোরার দেখা মিলল ভারতের বুকে। গত ১৯ ও ২০ জানুয়ারি রাতে লাদাখের (Ladakh) আকাশে দেখা গেল লাল রংয়ের অরোরা। লাদাখের হানলে অবস্থিত ইন্ডিয়ান অ্যাস্ট্রোনমিক্যাল অবজারভেটরির (Indian Astronomical Observatory) বিশেষ ক্যামেরায় ধরা পড়ল এই দৃশ্য। কিন্তু মেরু অঞ্চলের ঘটনা লাদাখে কেন? চলুন বিজ্ঞান কী বলছে দেখে নেওয়া যাক।

লাদাখের হানলেতে ইন্ডিয়ান ইনস্টিটিউট অফ অ্যাস্ট্রোফিজিক্স (Indian Institute of Astrophysics) পরিচালিত অল-স্কাই ক্যামেরায় দেখা গিয়েছে এই রক্তাভ অরোরা। বিজ্ঞানীদের মতে, চলতি সৌরচক্রে এই নিয়ে ষষ্ঠবার হানলের আকাশে এত তীব্র লাল অরোরা দেখা গেল। শক্তিশালী সৌরঝড়ের (Solar Storm) কারণেই এই ঘটনা ঘটছে বলে ধারণা বিজ্ঞানীদের।

আরও পড়ুন: বরফহীন হিমালয়! উত্তরের এই অচেনা শীত কি কোনও অশনি সংকেত?

From 19–21 January, the all-sky camera at #IAOHanle captured a breathtaking sight — aurorae illuminating the night sky over #Ladakh.

Triggered by a powerful geomagnetic storm following a coronal mass ejection from the Sun, this rare display marks a striking start to 2026.… pic.twitter.com/b0mMtYhqN8

— DSTIndia (@IndiaDST) January 23, 2026

গত ১৮ জানুয়ারি সূর্য থেকে নির্গত একটি করোনাল মাস ইজেকশন ২০ জানুয়ারির প্রথম প্রহরে পৃথিবীতে এসে পৌঁছায়। এই সিএমই-র সঙ্গেই ছিল সোলার ফ্লেয়ার, যা সূর্যের কেন্দ্রের কাছে অবস্থিত অ্যাকটিভ রিজিয়ন থেকে উৎপন্ন হয়। উচ্চগতিতে ধেয়ে আসা এই সৌরকণাগুলির সঙ্গে সংঘর্ষ হয় পৃথিবীর চৌম্বকমণ্ডলের। এর ফলে আনুবীক্ষণিক স্তরে এক অদৃশ্য ঝড়ের সৃষ্টি হয়। সেই কারণেই আকাশের মধ্যে দেখা যায় অরোরা। কিন্তু অরোরার রং লাল কেন? বিজ্ঞানীদের মতে, ঊর্ধ্ব বায়ুমণ্ডলে উচ্চতায় অবস্থিত অক্সিজেন পরমাণুর উত্তেজিত হওয়ার কারণেই অরোরার রং গাঢ় লাল হয়।